DA-jeugleier sê party moet sterker optree | Maroela Media
Mabli Ntuli, die nuutverkose leier van die Demokratiese Alliansie (DA) se jeugliga, het gesê die party moet sterker optree.
Ntuli het aan die City Press gesê die party moet harde kwessies soos dagga, dwelmverbruik en alternatiewe behuising en oplossings daarvoor aanspreek. “Gee die mense boumateriaal sodat hulle hul eie huise kan bou, en sny die middelman uit,” het sy gesê.
Sy sê die land “sit vas” omdat ons altyd alles dieselfde doen. “Wat ons nou nodig het, is iets nuut,” het sy gesê.
Ntuli (25) is Saterdag as die DA se nuwe jeugligaleier aangestel tydens die liga se konferensie in Newtown in Johannesburg.
Sy dien al sedert 2010 op die jeugligaraad en besit haar eie maatskappy wat funksies reël. Sy is ook ŉ taxi-baas en besit twee taxi’s wat sy by haar pa, Ben Ntuli wat ŉ groot taxi-baas was, geërf het. Ben is glo in verband met taxi-geweld vermoor toe Ntuli agt jaar oud was.
DA jeugliga leier
Give that woman(man) a Bells. Ek hou van die manier hoe sy dink. Baie sal dink dit sal nie werk nie maar dit kan baie korupsie hok slaan, jy doen aansoek om n huis te bou en soos jy bou trek jy voorraad nadat n inspeksie gedoen is oor wat jy nodig het.